JUMAL KÕNELEB
Tere jälle!
Esmalt tahaksime tänada saadud tagasiside eest.
Käisime Joyga Raumas
ja kohtusime paljude inimestega, kes vaatavad meie saateid.
Oli tore näha, et paljud on neist saanud kasu.
Tänu Issandale selle eest!
Kas teate, mis mul täna süles on?
Selline paberikuhi. See pole tänase saate tekst.
Muidu oleksime siin veel nädal aega.
Meil oli TV7 otseeetris hiljuti eestpalvesaade.
Need on eestpalvesoovid, mis saabusid mõne tunni jooksul.
Ühe otsesaate ajal saabus selline hulk palvesoove.
Siin on ikka mitmeid. Isegi iga paberilehe peal on mitu.
Ma ei loe neid ette, sest need on isiklikud asjad,
aga mõne paberi peal on isegi kümme eestpalvesoovi.
Neid võib olla kokku viis tuhat. Ma ei teagi, kui palju neid on.
Kui saime need palvesoovid ja nägime, kui tohutult neid on,
siis võttis ikka ohkama, et inimestel on nii palju muresid.
Siin on palju erinevaid teemasid,
aga kõige rohkem võideldakse erinevate haigustega.
Kuigi ohkame ja kurvastame nende inimeste pärast,
on samal ajal siiski lootus ja tänulikkus selle eest,
et me saame tuua nad Jumala palge ette.
Tema on meie ravija.
Temale on kõik võimalik,
kui inimesed ja arstid ei saa enam midagi teha.
Need soovid on juba toodud Issanda palge ette ja palvetatud.
Me usume Joyga, et Jumal vastab neile. Eks ole?
Me usume ka nende eest, kes ise on usu kaotanud.
Meie usume sinu eest. Võid olla julge!
Mis sest, et soove on tuhandeid. Jumal on suurem kui need kõik.
Tema näeb kõiki.
Kuna see teema on aktuaalne, siis täna me ka räägime sellest.
Tervenemisest.
Oleme mitmes saateosas rääkinud käsu needusest
ja sellest, kuidas Jeesus vabastas meid needusest.
Üks kõige hävitavam ja raskem
ja inimese elu mõjutavam nuhtlus,
mis maa peal on, on haigused.
Haigused tõesti hävitavad, tapavad ja varastavad meie elust.
Haiguse eesmärgiks on alati midagi lõhkuda.
Haiguse eesmärk on teha meie ihus midagi,
mis enne toimis,
sellisel moel võimetuks, et see enam ei toimigi.
Teha meid tegutsemisvõimetuks.
See sandistab meid ja teeb elu keeruliseks ja raskeks.
See võib olla mõne jaoks tundlik ja valus teema.
Eriti, kui oled võidelnud pikalt mõne haigusega.
Oled palvetanud ega ole saanud vastust.
See võib olla paljude jaoks raske ja valus teema.
Just selle pärast, et see on raske ja mitmele meist võitlemisekoht,
tahame võidelda sinuga koos. Mõnikord tuleb sel teemal võidelda.
Issand on aga meie poolel.
Tahame rääkida heast Jumalast,
kes sel teemal ja just eriti selles tahab meid kõiki aidata.
Kui haigus mängu tuleb, siis põhjustab see seda,
et see, mis enne toimis ja oli tugev ning terve,
ei toimi enam.
Haigus hävitab tasapisi meie ihu.
Kui uurime Piiblit
ja vaatame, mida Piibel räägib haiguse ja tervise teemal,
siis märkame, et Piibel on selles asjas üheselt mõistetav.
Jeesus räägib väga selgelt sellest asjast.
Jeesus ei räägi seda, et haigus tuleb meile kasuks.
Jeesus nimetab haigust vaevaks, ahelateks ja vangistuseks.
Iiobi raamat 42:10
"Ja Issand pööras Iiobi saatuse, kui too palvetas oma sõprade eest;"
Algkeelne sõna siin tähendab vangistust.
Issand pööras Iiobi vangipõlve vabaduseks.
"...ja Issand andis Iiobile kahekordselt kõike, mis tal oli olnud."
Piibel kirjeldab, et kui Jumal tervendas Iiobi,
siis Iiob vabanes vanglast. - Halleluuja!
Luuka evangeeliumis 13:10 räägitakse Jeesusest.
"Ja Jeesus oli õpetamas ühes sünagoogis hingamispäeval.
Ja vaata, seal oli naine, kel oli haiguse vaim."
Jeesuse sõnul oli sellel naisel haiguse vaim 18 aastat.
"...kes käis kõveras
ega saanud ennast päris sirgeks ajada.
Teda nähes kutsus Jeesus ta enese juurde ja ütles talle:
Naine, sa oled lahti oma haigusest!”
Ja ta pani käed tema peale
ja otsekohe ajas naine enese sirgeks ja ülistas Jumalat.
Aga sünagoogi ülem, kelle meel läks pahaseks,
et Jeesus tervendas hingamispäeval,
ütles rahvahulgale: Kuus päeva on, mil tööd peab tegema,
tulge siis neil päevil ja laske endid terveks teha,
aga ärge tulge hingamispäeval!”
Aga Issand vastas talle: Te silmakirjatsejad,
eks igaüks teie seast päästa ka hingamispäeval oma härja
või eesli sõime küljest lahti ja vii jooma?
Kas siis teda, kes on Aabrahami tütar,
keda saatan, ennäe,
juba kaheksateist aastat on hoidnud ahelais,
ei oleks tohtinud sellest köidikust lahti päästa hingamispäeval?”
Ja kui ta seda ütles, häbenesid kõik ta vastased,
ent kogu rahvahulk rõõmustas kõigi auliste tegude üle,
mis sündisid Jeesuse läbi."
Jeesus ütleb siin peale seda, kui Ta vabastas selle naise,
et naine pääses köidikust.
Ta nimetas haigust köidikuks.
Kaunis seik selles loos on seegi, et Jeesus teadis,
et naine oli olnud selles haiguses kaheksateist aastat.
Naine ei rääkinud midagi, aga Jeesus teadis seda.
Jeesus näeb meie kõikide ja ka sinu hädasid. Jeesus teab.
See on lohutuseks meile kõigile. Jeesus teab meie muresid.
Luuka evangeeliumis 4:18 ütleb Jeesus:
Issanda Vaim on minu peal, seepärast on ta mind salvinud.
Ta on mind läkitanud kuulutama evangeeliumi vaestele,
kuulutama vangidele vabakslaskmist
ja pimedatele nägemist, laskma vabadusse rõhutuid."
Näeme, et Iiobi raamatus nimetab Jumal haigust vangituseks.
Jeesus nimetab seda köidikuks. Püha Vaim nimetab seda rõhumiseks.
Vangistus, köidikud ja rõhumine.
Uue Testamendi teenimistöö, mis esmalt oli Jeesuse töö
ja seejärel Tema järgijate töö, mille Ta meile andis teha,
tänapäeva jüngrite teenimistöö on inimeste vabastamine.
Me peame jutlustama ja rääkima vabadusest.
Rebima katki ikked, tõstma ära koormad
ja vabastama vangisolijad.
Siin on näha mustvalgelt, milline on Jeesuse suhtumine.
Ta kutsub haigust vangistuseks, rõhumiseks ja köidikuks.
Ta ütleb, et on tulnud vabastama ja päästma lahti aheldatuid.
Päästma vabadusse, tulnud tooma vabadust.
Igaüks, kes on haige, teab seda. Olgu haigus milline tahes.
See pole kellelegi mingi õnnistus. See on köidik.
See võib sind aheldada nii,
et sa ei saa enam teha, mida varem soovisid.
See on nagu vangla.
Võid olla voodisse aheldatud nii, et ei suuda isegi üles tõusta.
Igaüks meist, kes on olnud rohkem või vähem kordi haige,
teame, et see on kõike muud, kui õnnistus.
Nagu Joy juba ütles, räägib Piibel ja Jeesus asjast nii, nagu see on.
See on köidik, see on needus, see on vahel nagu vangistus.
Selles pole mingit valgust. See on täielik pimedus.
On tähtis uurida ja rääkida just sel teemal.
Kui me mõtleme, et haigus on mingil moel kingitus Jumalalt,
et see on õnnistus või mõnede meelest hea asi,
mis kuidagi õpetab või mingil kombel aitab mind,
siis on meil väga raske või peaaegu võimatu
võtta vastu tervist, mida Jeesus tahab meile anda.
Kui me uurime neid kirjakohti ja paneme tähele, mida Issand ütleb -
et see on köidik,
millest Tema tahab meid aidata ja vabastada,
tahab puudutada ja tuua elu.
Siis tõuseb meie südamesse rõõm, tärkab lootus ja me avaneme:
Issand, Sa oled siin! Sa elad mu südames!
Sa oled nii arstide, hooldajate, kui minu enese poolel,
kui ma püüan saada terveks,
otsin tervist ja leevendust oma hädas.
Ta on tõesti minuga koos, Ta on minu poolel võitlemas.
Samal poolel nagu arstid, tervishoiutöötajad ja me kõik.
Täpselt nii.
Kui oled haige, võib tekkida mõte
ja olen kohanud paljusi inimesi, kes mõtlevad, et see on karistus
või Jumala viis korrale kutsuda ja õpetada mind.
Kui nii mõtled, takistab see sind tervenemise vastu võtmisel.
Kui su haigus on kriitiline ja arstid ei saa midagi teha,
siis vajad sa tõesti usku tervenemisesse.
Me süveneme seetõttu asjadesse,
mis sind või mind takistavad vastu võtmast seda,
mida Jumal tahab meile anda.
Tervist ja tervendamist.
Kui me sellest räägime, ei taha me kedagi süüdistada.
See pole süüdistav sõnum. See on rõõmusõnum.
Vabastav sõnum.
On oluline meeles pidada, mida Õpetussõnades 4:20 öeldakse.
See on imeline kirjakoht.
"Mu poeg, pane tähele mu sõnu, pööra oma kõrv mu kõnede poole!
Ära kaota neid enesel silmist, hoia need oma südames;
sest need - Jumala Sõna tõde - on eluks sellele, kes need leiab,
ja terviseks kogu ta ihule!"
Kui me räägime, uurime ja vaatame neid kirjakohti,
ja laseme neil sõnadel minna silmist, kõrvust ja suust sisse,
kui me neid räägime, siis need Jumala sõnad
ja Jeesuse sõnad on ravim tervele meie ihule.
See sama sõnum ja hetk, kui me siin räägime,
mõjutab minu ihu kogu aeg. - Minu oma samuti.
Ja sinu ihus tekitab see kogu aeg tervist.
Ka sinu ihus seal kodus mõjub see tervistavalt.
Jumala Sõna toodab seda. See on seeme, mis loob tervist.
See toob kaasa jõudu, rõõmu ja rahu.
See leevendab valu ja tuleb otse haigesse paika
ning Sõna tekitab tervist.
Selle pärast me viibime Sõna juures ja uurime, mõtleme ja vaatame seda.
Vaatame hoolega iga sõna, et leida, mis on Jumala tahe.
Jumala Sõnas ei öeldaks, et see on ravimiks kogu ihule,
kui Jumala tahe ei oleks tervendada.
See on ju täiesti loogiline.
Väljend "ravim kogu meie ihule" viitab juba ise sellele,
et Tema tahe on tervendada. Tuua ja anda meile ravim.
Täpselt nii.
Täpselt nagu arstid tahavad anda ravimeid.
Nad otsivad viimase hetkeni ravimit ja on pikka aega õppinud selleks.
Arstidel on väga hea ja kõrgetasemeline väljaõpe.
Nad otsivad kõigest väest võimalusi leevendada vaevu
ja püüavad lõpuni välja millegiga aidata.
Uurime veel, aitame nii ja teisiti. Jumal on täpselt samasugune.
Ta tahab igal moel õpetada ja aidata. Puudutada meie elu.
Ta tahab tuua meile elu.
Johannese evangeelium 8:36
"Kui nüüd Poeg teid vabastab, siis olete tõepoolest vabad."
Jeesuse tahe ja ülesanne on teha meid vabaks.
Johannese evangeelium 8:32
"...ning tunnetate tõde, ja tõde vabastab teid.”
See on nii oluline kirjakoht. See on mulle olnud sageli tähtis,
et tõeliselt vabastab meid tõde, mitte mingisugune tunne.
Seega Sõna. Ikka ja jälle. See on Sõna, mis toob vabaduse.
Kui tean, et tõde on see, et Jumal tahab mind hoida tervena,
siis on mul iseenesestmõistetavalt alus uskumiseks ja palumiseks.
Ma julgen siis ka võidelda haiguse vastu.
Kui seda alust pole, olen nagu mädasoos
ega tea, mis saama hakkab.
Tõde on seega see, mis teeb meid vabaks.
Jeesus ütleb, et Tema on tõde ja Tema Sõna on tõde.
See on väga oluline asi.
Loen veel kirjast Galaatlastele 5:1
"Vabaduseks on Kristus meid vabastanud." - Aamen.
Vabaduseks on Kristus mind vabastanud.
"Püsige siis selles." Püsi selles, Joy.
Püsi, Jan, selles kindlana! - Püsin küll.
Püsige siis selles. Ta julgustab meid püsima.
Püsimine pole seega sugugi alati iseenesestmõistetav.
Kui haigus räsib ihu, on paras väljakutse püsida.
Kui on valud ja kõik teeb haiget,
mured ja hirmud tulevad, haigus teeb elu raskeks ja väsitab.
See on väljakutseterohke aeg.
Jeesus ütleb: "Püsige kindlad
ja ärge laske endid jälle panna orjaikkesse!"
Ta tahab tõesti elada meis ja tuua seda vabadust.
Enne ütlesid selle olulise asja, et me ei taha kedagi süüdistada.
See pole mingi lihtne asi. Eriti kui on raske haigus.
Kõik need mõtted: Miks ma olen selles olukorras?
Miks see haigus tuli? Miks ma pean sellest läbi minema?
Kas see on Jumalalt tulnud? Kas ma olen teinud mingit pattu?
Kõik need mõtted on tuttavad kindlasti meile kõigile.
Seetõttu me ei taha mingil juhul hukka mõista kedagi,
kes võitleb selles valdkonnas. Vastupidi. Tahame julgustada.
Me seisame lahingus su kõrval.
Me tahame sulle tõde teada anda, et suudaksid jälle jalule tõusta
ning kõigi nende mõtete ja kummaliste ideede keskel
leiaksid taas selle tõe: Taevane Isa on minu poolel.
Jeesus ütleb seda otse Johannese evangeeliumis 10:10
"Varas ei tule muu pärast kui varastama ja tapma ja hukkama."
Jeesus ei ütle, et Jumal tuleb vahel varastama, tapma ja hukkama.
Ta ütleb, et seda teeb varas. Aga kohe seepeale ütleb Ta,
et Ta on tulnud, et sinul ja minul oleks rikas elu.
"...et neil oleks elu, ja oleks seda ülirohkesti."
Jumal on tulnud andma meile elu. See on nii must-valge asi.
Ükskõik, millest sa ka läbi lähed, Jumal on Valgus, Ta on sinu poolel.
Ta on tulekul ja juba tulnud, et anda sulle elu, mitte surma.
Mitte pimedust, haigusi ja valu, vaid tulnud tooma elu.
Johannese evangeelium 5:26
"Sest otsekui Isal on elu iseendas,
nõnda on ta andnud ka Pojale,
et elu on temas endas,"
Jeesuses ja Isas on seega elu.
Johannese evangeelium 1:4
"Tema kaudu oli elu ja elu oli inimeste valgus."
Imeline teada, et Temas on elu vägi ja Tema ise ongi elu.
Johannese evangeelium 6:63
"Vaim on see, kes elustab, lihast ei ole mingit kasu.
Sõnad, mis ma teile olen rääkinud, on vaim ja elu."
Jumala sõnades on elu. Sõnad toovad elu.
Ja üks üsna otsekohene kirjakoht Piiblis.
Jeesus ei keeruta, vaid on väga must-valge.
Mitmetes asjades ja see on väga vabastav.
See on imeline. See tekitab suurt turvatunnet.
Jumal ongi üksnes Valgus, Temas ei ole mingit pimedust.
Segaduses oleks on jube ahistav, kui ei tea, kuidas asjad on.
See paneb paanitsema.
Aga asja uurides näeme, et Jeesus ütleb otse:
Ma olen sinu poolt! Ma olen sinuga ja toon sulle elu.
See laseb hingata ja annab vabaduse.
Kui mõtleme, et Jumal võib mu ellu tulles
tuua vahel haigust ja teinekord tervist,
aga kunagi ei saa kindlalt teada,
siis see teeb meid väga ebakindlateks.
Aga piiblis ei ole nii öeldud.
1 Johannese kirjas 3:8 öeldakse:
"Selleks ongi Jumala Poeg saanud avalikuks."
Siin öeldakse otse, mille jaoks Jeesus on tulnud.
"...et ta tühistaks kuradi teod."
Ta tuli tühistama kõiki vaenlase töid.
Apostlite tegude raamatus 10:38 on öeldud:
"Te teate seda, kuidas Jeesus Naatsaretist,
keda Jumal oli võidnud Püha Vaimu ja väega,
käis mööda maad head tehes
ja parandades kõiki kuradi poolt rõhutuid,
sest Jumal oli temaga."
Siin ei öelda, et Ta käis mööda maad ja tegi head
ning tervendas kõik, kelled Jumal oli teinud haigeks.
Hoopis kuradi poolt rõhutuid. Jeesus ütleb seda täiesti otse.
Piibel ütleb seda otse - vaenlane on tulnud varastama.
Tapma ja hävitama meie kõikide elusid.
Jeesus on tulnud, et anda elu ja seda ülirohkesti
ning selleks, et teha tühjaks hingevaenlase tööd.
Halleluuja!
Kiri Roomlastele 8:6
"Sest lihalik mõtteviis on surm, Vaimu mõtteviis aga elu ja rahu;
1 Johannese 5:12
"Kellel on Poeg, sellel on elu."
Minul on Poeg. Minul on Jeesus. See tähendab, et mul on elu.
Mul on elu.
Kui istud teleri ees ja oled saanud kehva diagnoosi,
arsti sõnul pole lootust ja kõik on läbi,
on siin ometi kirjas: "Kellel on Poeg, sellel on elu."
Minul on elu. - Aamen.
Kas nüüd oleks hea aeg palvetada?
Või sooviksid sa veel midagi öelda?
Sa tegid küll ootamatu lõpu. - Vabandust!
Võtame pealegi aega ja palvetame. Oleme ju rääkinud haigustest.
Võtame siis aega ja läheme koos Jeesuse ja Jumala palge ette.
Läheme Eluallika juurde.
Tema ette, kes tõesti on sama eile, täna ja igavesti.
Ta tahab puudutada meie kõigi ihusid.
Tahab oma sõnade kaudu meid puudutada
ja tahab Püha Vaimu kaudu meid puudutada.
Peame ka meeles, et Ta elab meie sees.
Meie sees elab Jehovah Rapha - Jumal on meie Tervendaja.
Tänu, Issand, et saame nüüd tulla koos Sinu palge ette.
Issand, me toome Su ette kogu oma elu praeguse olukorra.
Ma tänan Sind, et Sa tõesti oled sama eile, täna ja igavesti.
Issand, tänan, et Sa puudutad praegusel hetkel seda haiget kohta,
Jeesuse nimel. Tänu Issand!
Tänu Issand, et Su tervekstegev ülestõusmisvägi voolab praegu
iga vaataja ihusse Jeesuse nimel. Tänu, Sulle, Issand!
Tänu, et saame koos Janiga
sõidelda iga haiguse ja nõrkuse vaimu Jeesuse nimel.
Me käsime iga haigust lahkuda praegusel hetkel.
Jeesuse nimel.
Tänu, Issand, Sinu vabaduse eest.
Vabaduseks on Kristus meid vabastanud.
Tänu, Issand, täieliku rahu, elu ja vabaduse eest iga vaataja ihus
praegusel hetkel Jeesuse nimel.
Aamen. - Aamen.
See teeb head. - Mõjub tõesti hästi.
Tõde teeb vabaks.
Tahan siinkohal öelda, et kõik meie õpetus,
ka see, mida räägime tervenemisest, saab alguse sellest,
et oleme Jeesust tundma õppinud.
Tema on meid juhatanud Püha Vaimu kaudu oma Sõna juurde
ning oleme saanud Teda aina paremini tundma õppida.
Sellest allikast voolab see kõik.
Ka teadmine, et Ta on meie poolt, ega taha, et oleksime haiged.
Kui tahad õppida Jumalat paremini tundma,
soovitan sul lugeda neid minu kirjutatud raamatuid.
Ise soovitan, aga need juhatavad teed lähedasema suhteni Jeesusega.
Sa võid tõesti juurduda Temasse.
Kui soovid teada rohkem meie töö kohta,
võid minna meie koduleheküljele www.kristillinenkoulu.org
Sealt võid tellida ka meie ajalehte ja lisainfot meie töö kohta.
Kui soovid toetada Tv7 tööd ja saadete valmistamist,
võid lihtsalt kasvõi kohe täna helistada numbrile 900 1777
Kõne maksab Eestis 7 eurot.
Võid kasutada ka kontonumbreid, mida näed saate lõppedes ekraanil.
Ole õnnistatud ja Jeesuse nimel ole terve!
Ole vaba haigustest, ole vaba oma vaevadest!
Jeesuse nimel, aamen.
TV7 annetustelefon: 900 1777 (7 eur) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin